The Witcher IV

The Witcher IV (בפולנית: Wiedźmin IV; בתרגום חופשי לעברית: המכשף 4) הוא משחק וידאו עתידי מסוגת הפעולה-תפקידים אשר מפותח על ידי CD Projekt RED ומופץ על ידי CD Projekt שעתיד לצאת לאור למערכת ההפעלה Microsoft Windows ולקונסולות המשחקים Xbox Series X/S ופלייסטיישן 5. זהו המשחק הראשון בטרילוגיה החדשה של סדרת המשחקים "המכשף". בניגוד למשחקים הקודמים בסדרה, שבה השחקן נכנס לנעליו של גראלט מריוויה, ב-The Witcher IV השחקן נכנס לנעליה של סירי מסינטרה בתור הפרוטגוניסטית הראשית. המשחק מתרחש לאחר אירועי המשחק הקודם בסדרה, The Witcher 3: Wild Hunt, שיצא לאור ב-2015.

 משחקיות 
The Witcher IV הוא משחק וידאו מסוגת הפעולה-תפקידים, אשר מתרחש בעולם הפתוח של היבשת של יקום "המכשף". השחקן נכנס לנעליה של סירי, ציידת מפלצות, אשר חוקרת את העולם הן ברגל והן על ידי סוסה, קלפי (Kelpie). המשחק מציג אזורים חדשים בהם ניתן לשחק, ביניהם קוביר (המהווה חלק ממלכת קוביר ופוביס), שאוזכר במשחקים הקודמים בסדרה וכן נראה בסדרת הספרים עצמה.

 פיתוח 
במרץ 2022, חברת CD Projekt RED הכריזה כי היא עובדת על משחק חדש בסדרת "המכשף". באוקטובר של אותה שנה, הסטודיו חשף כי המשחק יהיה הראשון בטרילוגיה חדשה. לאחר יציאתו לאור של סייברפאנק 2077, החברה עברה שינוי ארגוני מבחינת תהליך ההפקה, והרחיבה את זמן הטרום-הפקה (פרה-פרודקשן) על מנת לייצר שלבים ומטרות ברורות בפיתוח עצמו ולהבטיח כי פרויקטים עתידים כדוגמת המכשף יעוצבו בצורה מלוכדת. The Witcher IV היה בשלב הפרה-פרודקשן ממאי 2022 ועד נובמבר 2024 ולאחריו התחיל פיתוח מלא של המשחק. המשחק כונה בשם הקוד "פרויקט פולריס" (Project Polaris).

פיתוח המשחק שם מטרה ודגש לשמירה על כך שהמשחק לא יסתור או "ישבור" את הקאנון שנוצר, בלי להתחשב בבחירות השחקן במשחק הקודם של הסדרה, The Witcher 3: Wild Hunt, אשר יצא לאור ב-2015. חברת CDPR ציינה כי היא חששה כי ישנו קהל שחקנים שלא מכירים את המשחקים הקודמים ולכן צוות הפיתוח תכנן את המשחק כך שיתאים גם לקהל חדש וגם כהמשך למעריצים אדוקים של הסדרה ששיחקו במשחקים הקודמים. החברה ציינה כי היא שקלה זמן רב את הרעיון שהשחקן ייכנס לנעליה של סירי, אשר מופיעה כדמות תומכת במשחק השלישי, בתור הפרוטגוניסטית הראשית וציינה כי דמותה היא . סיאן מאהר, המתכנן של הסיפור והעולם ב-CDPR, הסביר כי , ובהתייחסו לדמותה של סירי ציין כי . בניגוד לגראלט, צייד מפלצות ותיק לאורך כל הסדרה, סירי מתוארת ב-The Witcher IV בתור ציידת מפלצות שאפתנית ש-. במאי המשחק סבסטיאן קלמבה הדגיש כי מפתחי המשחק מכוונים להרחיב את השפעת השחקן על העלילה והעולם על ידי הוספת אפשרויות נוספות מבחינת החלטות השחקן, הן מבחינה נרטיבית והן מבחינת המשחקיות ובכך לייצר חוויה יותר מותאמת אישית.

החברה ציינה כי היא רוצה לשפר את גמישות המשחקיות על ידי הניסיון שהמפתחים צברו מפיתוח המשחק סייברפאנק 2077, ספציפית בהתאמת חקירת עולם המשחק על ידי שיפור הלכידות עבור המשימות בסיפור הראשי, משימות צדדיות ופעילויות שונות בעולם הפתוח. המשחק מפותח על בסיס המנוע הגרפי Unreal Engine 5 והחליף את המנוע הוותיק של החברה, REDengine ששומש בפיתוח המשחקים הקודמים בסדרה, The Witcher 2: Assassins of Kings, שיצא לאור ב-2011 ו-The Witcher 3: Wild Hunt. בניגוד לפיתוח של סייברפאנק 2077, צוות המפתחים החל לבדוק את המשחק על קונסולות משחקים בשלב מוקדם בהפקה, על מנת למנוע מצב של Crunch.

 שיווק והוצאה לאור 
ב-12 בדצמבר 2024, במהלך טקס פרסי המשחקים 2024, המשחק הוכרז והוצג קדימון למשחק.
הקדימון נוצר בשיתוף פעולה עם אולפן ההנפשה Platige Image  הפולנית, אשר היו אחראים גם על הפקת הפתיחים הקולנועיים המרונדרים מראש של המשחקים הקודמים בסדרה. הקדימון רונדר מראש על המנוע הגרפי, על ידי כרטיס גרפי של אנבידיה ש-"טרם הוכרז" (שהתברר מאוחר יותר כ-RTX 5090), במקום להציג רינדור בזמן אמת של המנוע. במהלך האירוע "The State of Unreal" שהתקיים ביוני 2025, הוצג דמו של המשחק רץ בקונסולת המשחקים פלייסטיישן 5.

על פי סמנכ"ל הכספים של CD Projekt, פיוטר נילובוביץ', The Witcher IV לא הולך לצאת לאור לפני שנת 2027. המשחק מתוכנן לצאת לאור למערכת ההפעלה Microsoft Windows ולקונסולות המשחקים Xbox Series X/S ופלייסטיישן 5.

 קישורים חיצוניים 





 ביאורים 

 הערות שוליים 

קטגוריה:The Witcher (סדרת משחקי וידאו)
קטגוריה:משחקי CD Projekt
קטגוריה:משחקי Windows
קטגוריה:משחקי Xbox Series X/S
קטגוריה:משחקי וידאו שפותחו בפולין
קטגוריה:משחקי עולם פתוח ממוחשבים
קטגוריה:משחקי פלייסטיישן 5
קטגוריה:משחקי פעולה-תפקידים